Takuma Asano

Takuma Asano (jaapani keeles 浅野 拓磨 Asano Takuma; sündinud 10. novembril 1994 Komonos) on Jaapani jalgpallur, kes mängib ründajana Hispaania kõrgliigaklubis Mallorca.

Klubikarjääri alustas ta Sanfrecce Hiroshimas. 2015. aastal valiti ta Jaapani kõrgliiga J1 League'i hooaja uustulnukaks.

2016. aasta juulis sõlmis ta lepingu Arsenaliga, kuid klubi põhimeeskonnas ta kordagi ei mänginud. Ta oli laenul Saksamaa klubides, aastatel 2016–2018 VfB Stuttgardis ja seejärel hooajal 2018–2019 Hannover 96-s.

2019. aasta augustis sõlmis ta kolmeaastase lepingu Serbia kõrgliigaklubiga Partizan. Aastatel 2021–2024 mängis ta Saksamaa kõrgliigaklubis VfL Bochum.

2024. aasta juulis sõlmis ta kaheaastase lepingu Mallorcaga.

Ta kuulus Jaapani meeskonda 2016. aasta suveolümpiamängudel.

Jaapani rahvuskoondises tegi ta debüüdi 2015. aastal. Esimese värava lõi ta 3. juunil 2016 Kirin Cupi mängus Bulgaaria vastu. 2022. aasta maailmameistrivõistluste esimeses alagrupimängus lõi ta Saksamaa vastu Jaapani 2:1 võiduvärava.

 Saavutused 
Sanfrecce Hiroshima
J1 League: 2013, 2015
Japanese Super Cup: 2013, 2014, 2016
Stuttgart
2. Bundesliga: 2016–17

 Viited 

Välislingid


Kategooria:Jaapani jalgpallurid
Kategooria:VfB Stuttgardi mängijad
Kategooria:Hannover 96 jalgpallurid
Kategooria:VfL Bochumi jalgpallurid
Kategooria:RCD Mallorca jalgpallurid
Kategooria:Bundesliga mängijad
Kategooria:La Liga mängijad
Kategooria:Sündinud 1994